**ข้อความประชาสัมพันธ์งานเฉลิมพระเกียรติพระบาทสมเด็จพระเจ้าอยู่หัว**

**เนื่องในโอกาสมหามงคลเสด็จเถลิงถวัลยราชสมบัติครบ ๗๐ ปี ๙ มิถุนายน ๒๕๕๙**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

รัฐบาลขอเชิญชวนหน่วยงานและประชาชนพร้อมใจกันประดับธงตราสัญลักษณ์การจัดงาน ฉลองสิริราชสมบัติครบ ๗๐ ปี และธงตราสัญลักษณ์เฉลิมพระเกียรติเนื่องในโอกาสมหามงคลเฉลิมพระชนมพรรษา ๘๔ พรรษา ๑๒ สิงหาคม ๒๕๕๙ ตามอาคารสถานที่ของหน่วยงานและอาคารบ้านเรือนในระยะเวลาของการจัดงานเฉลิมพระเกียรติ ตั้งแต่วันที่ ๙ มิถุนายน ๒๕๕๙ ถึงวันที่ ๙ มิถุนายน ๒๕๖๐

(เผยแพร่ตั้งแต่บัดนี้ ถึงวันที่ ๙ มิถุนายน ๒๕๖๐)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เนื่องในโอกาสมหามงคลพระบาทสมเด็จพระเจ้าอยู่หัวเสด็จเถลิงถวัลยราชสมบัติครบ ๗๐ ปี ๙ มิถุนายน ๒๕๕๙ และสมเด็จพระนางเจ้าฯ พระบรมราชินีนาถ ทรงเจริญพระชนมพรรษา ๗ รอบ ๑๒ สิงหาคม ๒๕๕๙ รัฐบาลจัดบรรพชาอุปสมบท ๗๗๐ รูป ระหว่างวันที่ ๒๘ พฤษภาคม – ๑๒ มิถุนายน ๒๕๕๙ ณ วัดพระราม ๙ กาญจนาภิเษก และวัดทุกจังหวัด จึงขอเชิญร่วมพิธีทำบุญตักบาตรและพิธี เจริญพระพุทธมนต์ถวายเป็นพระราชกุศล ในวันที่ ๙ มิถุนายน ๒๕๕๙ ณ บริเวณโดยรอบพระบรมมหาราชวัง และวัดพระศรีรัตนศาสดาราม

(เผยแพร่ตั้งแต่บัดนี้ ถึงวันที่ ๙ มิถุนายน ๒๕๕๙)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เนื่องในโอกาสมหามงคลพระบาทสมเด็จพระเจ้าอยู่หัวเสด็จเถลิงถวัลยราชสมบัติครบ ๗๐ ปี ๙ มิถุนายน ๒๕๕๙ และสมเด็จพระนางเจ้าฯ พระบรมราชินีนาถ ทรงเจริญพระชนมพรรษา ๗ รอบ ๑๒ สิงหาคม ๒๕๕๙ ขอเชิญจัดกิจกรรมบำเพ็ญสาธารณประโยชน์และสาธารณกุศลถวายเป็นพระราชกุศล

(เผยแพร่ตั้งแต่บัดนี้ ถึงวันที่ ๘ มิถุนายน ๒๕๖๐)